Vážka rybničná

Vážka rybničná (Orthetrum cancellatum) je na Slovensku bežný druh euro-ázijskej vážky. Vyskytuje sa takmer v celej Európe, okrem severných oblastí Spojeného kráľovstva a Škandinávie a v Ázii až po Kašmír a Mongolsko.

Opis 
Telo vážky rybničnej je dlhé 44 – . Sfarbenie samičky a samčeka je dosť odlišné. Dospelý samček tejto vážky má belaso sfarbené brucho s čiernym zakončením.  Hruď je u samcov hnedá. Samičky a čerstvo vyliahnutí samci majú brucho sfarbené žlto a aj na hrudi u nich dominuje žltá farba. Samica má na boku zadočku čierne kosákovité pruhy. Oči týchto vážok sa na temene v jednom bode dotýkajú. Nohy sú čierne a u samičky sa navyše na stehnách vyskytuje žltá farba. Kontrastne žilkované krídla týchto vážok sú číre s čiernou plamkou.

Nymfa, larva vážky rybničnej, je dlhá do . Má husto ochlpené telo a krátke nohy.

Spôsob života 
Dospelí jedinci lietajú od mája do augusta. Samčekovia vážky rybničnej poletujú vo svojom teritóriu, ktoré pozdĺž pobrežia môžu dosahovať dĺžku 10 – . Po oblete svojho teritória často sadajú na rovnaké miesta na kameňoch alebo vegetáciu. Obe pohlavia niekedy lietajú aj pomerne ďaleko od vody. Po spárení, samička sama za letu znáša vajíčka do plytkej vody s rastlinami. Nymfy, ktoré sa vyvíjajú asi dva roky, žijú v rybníkoch alebo jazerách.

Galéria

Referencie

Iné projekty

Externé odkazy 
 DragonflyPix
 NatureSpot
 Habitas
 iNaturalist

Vážkovité